كاراميل: واش معندكش العينين الاللة ويليويلي زيدي زيدي طلعي جبتي ليا التبوريشة يعطيك الدل (كان وقت البرد و الشتا ) طلعت و حسيت براسي تهنيييت من ديك الحلقة حيت خسرات بالماء و مابقاتش خدامة...اففف واخيرا نقدر نهضر و نتحرك و نعرف اشنو كاين. طلعت و كاراميل شاد فيا ههه وهوا صلا بحال ستيلو داير ولابس واحد السروال موطارد مزير واحد الكونفيرس بيضة وقميجة بيضة و فيست قهوية ديال الدان مزيرة و داير كاشكو رقيق و السدر مقزب هههه وكيمشي و يتلوى بحال شي قحبة هه انا: ههه كاراميل بغيتك ضاروري فواحد الحاجة.. كاراميل : نعام اختييي؟!!(حاجب طالع حاجب هابط) شتك باغا تصاحبي معيا ...لالا احبيبة خليك بعيدة عليا مافيا مانشد شي قرطاسة بحال دوك الخدم(شد يدو على فمو وعينيه خرجو) ....ام ..اب.. ويليي ..شنو قلت انا؟!! انا: شنوووووو؟!!!!! (كنت باغا نسولو على شكون اللي مات و هيا تفلت ليه بلا مانقول والو) شكوون هادو اللي تيراو فيهم ؟!! جااوبني ... كراميل: ما م م مانعرف ..اويلي بعدي مني متبقايش دو ري ساحتي الله يخليك ...(مشا) انا دزت قدامو حفيانا كنجري و كنبكي و طالعة فالدوج فازكة كنقطر ..وانا نخرج ف نضال نازل شاف فيا بنص عين و كمل طريقو . دخلت للبيت حالتي حالة كبكي على هادشي اللي واقع ليا و حياتي للي ولات جحيم ...و انا طايحة على ركابيا و كنبكي دخل كاراميل كيتعوج عليا و كيتحصر بقيت فيه.. كاراميل ...واقف عندي راسي كيتبعكك ..اففففف مالكي كتبكي نتي عاود ؟!!!!(بقا حاضيني و انا كنبكي) فففف صافي قطعتي ليا قلبي يخ شداني تا نهضر معاك انا كاع.. وانا كنبكي رديت البال للتيلي اللي خليت فوق الناموسية ودايرا ليه فيبرور كيصوني ...وحلت ماعرفت ماندير عيني ف كاراميل و عيني فالتيلي للي كيصوني و قلبي غيسكت ... شوية وقفت شنقت على كاراميلو جلست و هوا كيقفقف ما فهم والو. كاراميل: ممننممالكي اختي ممالكي شانقة عليا هاد الشنقة ؟!!!! انا: (كنقاد ليه حوايجو بعد ما شنقت عليه و جلستو فوق الفوطوي) صافي!!!! واخا!! سيسمح ليا..بغيت نقول سمحي ليا حبيبة(فرح و عجبو لحال) كاراميل ..عافاااك بغيت نقول ليك شي حاجة ... كاراميل: رجل على رجل دافع كبير) اممم يلاااه الغزالة اري شنو عندك و كحزي عليا لهيه ونتي كلك فازكة حالتك ..يخ!(كينفض حوايجو) انا: شوف نتا ..بغيت نقول نتي الوحيدة اللي غتفهمني ...انا فواحد الموصيبة كبيرة قد السخط ماعارفاش اش ندير..عافاك عوني اكاراميل انا راني مقطوعة من شجرة و راني واحلة .. كاراميل: اممم يالاه طلقيني قبل مايوقف عليا نضال و انا مبرز هنا حداك كي العروسة و يخوي فيا شي فردي انا وياك ..يالاه سربي.. انا: كاراميل انا ........ عودت ليه كلشي حيت بان ليا نية و غيقدر يعاوني وهوا الوحيد اللي قدرت نهضر معاه فهاد القصر